રણછોડભાઈ રબારી સાથે જોડાયેલો એક કિસ્સો યાદગાર છે. 1965ના વર્ષના આરંભમાં પાકિસ્તાની સેનાએ ભારતની કચ્છ સીમા સ્થિત વિદ્યાકોટ થાણા પર કબજો કરી લીધો હતો. આ સમયે થયેલી લડાઈમાં ભારતના 100 સૈનિકો શહીદ થઈ ગયા હતા. આ સમયે સેનાની બીજી ટુકડીનું ત્રણ દિવસમાં છારકોટ પહોંચવાનું જરૂરી હતું. આ સમયે રણછોડભાઈના માર્ગદર્શનના કારણે જ ટુકડી નિર્ધારીત સમયે પહોંચી શકી હતી. રણક્ષેત્રથી સારી રીતે પરિચીત હોવાના કારણે તેમણે પાકિસ્તાની સૈનિકોની નજરથી છુપાઈને આ વિસ્તારમાં છુપાયેલા 1200 પાકિસ્તાની સૈનિકોનું લોકેશન પણ જાણી લીધું હતું. આ જાણકારી ભારતીય સેના માટે મહત્વની સાબિત થઈ હતી.